
 Pályázati felhívás

Ösztöndíj

Az MKB Bank Zrt. (MKB), a Magyar Nemzeti Bank (MNB), a Waberer’s Holding Zrt. és a Nemzetközi Gyermekmentő Szolgálat ösztöndíj-pályázatot hirdet a 2012/2013-as tanévre az általános iskola 2-3. osztályos tanulói részére, az alábbi városokban:
Dunaújváros, Gödöllő, Kazincbarcika, Kiskőrös, Miskolc, Orosháza, Székesfehérvár, Szigetszentmiklós, Tiszaújváros és Vác
A pályázat célja a rossz anyagi körülmények között élő, szociálisan hátrányos helyzetű, ugyanakkor kiemelkedő képességű, tehetséges és kitűnő tanulmányi eredményű tanulók támogatása.

Az országos ösztöndíjpályázat keretei közt összesen 145 gyermek részesül 12 hónapon át havi 16.000 Ft-os támogatásban a 2012/2013-as tanévben. A támogatók folyamatos kitűnő tanulmányi eredmény esetén a támogatást egészen a diploma megszerzéséig biztosítják az ösztöndíjra jogosultaknak. 

Felhívjuk a jelentkezők figyelmét, hogy a pályázati űrlap és a kért dokumentumok postai úton történő beérkezésének végső határideje:

2012. október 1. 
A pályázatokat az alábbi címre várjuk:

Nemzetközi Gyermekmentő Szolgálat

1066 Budapest, Teréz krt. 24.
Jelige*: „Ösztöndíj”, pályázó neve és a pályázatban kiírt város neve 

Az ösztöndíjra pályázhat minden olyan tanuló, aki az alábbi pályázati feltételek mindegyikének megfelel*:

- a pályázó a 2012/2013-as tanévben az általános iskola 2. vagy 3. osztályában tanul,

- a pályázó 2011/2012-es év végi tanulmányi szöveges értékelése jeles vagy kitűnő (a magatartás- és a szorgalom-értékelést is figyelembe véve),

- a pályázó családjában az egy főre jutó átlagjövedelem nettó 46.000 Ft/hó összeg alatt van, a családi pótlékot is beleértve.
- a pályázó a fenti városok egyikében vagy annak maximum 5 km-es körzetében lakik, vagy oda 

  jár iskolába.  
Pályázati űrlap letölthető a www.gyermekmento.hu oldalról, illetve igényelhető a hegedus.viktoria@gyermekmento.hu e-mail címen. 

További információ kérhető munkaidőben a +36-1-475-7012-es telefonszámon. 
* Ezek hiánya a pályázatból történő automatikus kizárást vonja maga után


